CELEX: 52009PC0531
Language: el
Date: 2009-10-14
Title: Πρόταση Απόφαση του Συμβουλίου για τη χορήγηση μακροοικονομικής χρηματοδοτικής συνδρομής στην Αρμενία {SEC(2009)1324}

Σημαντική ανακοίνωση νομικού περιεχομένου

|

52009PC0531

Πρόταση Απόφαση του Συμβουλίου για τη χορήγηση μακροοικονομικής χρηματοδοτικής συνδρομής στην Αρμενία {SEC(2009)1324}  /* COM/2009/0531 τελικό - CNS 2009/0150 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 14.10.2009COM(2009) 531 τελικό2009/0150 (CNS)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη χορήγηση μακροοικονομικής χρηματοδοτικής συνδρομής στην Αρμενία{SEC(2009)1324}ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |11 | Αιτιολογία και στόχοι της πρότασης Η Επιτροπή προτείνει την παροχή μακροοικονομικής χρηματοδοτικής συνδρομής (ΜΧΣ) στην Αρμενία με τη μορφή δανείου και επιχορήγησης για τη στήριξη της οικονομικής προσαρμογής της Αρμενίας και τη χρηματοδότηση των δημοσιονομικών της αναγκών και των αναγκών που αφορούν το ισοζύγιο πληρωμών, τις οποίες προσδιόρισε το ΔΝΤ. Η προτεινόμενη συνδρομή θα στηρίξει το οικονομικό πρόγραμμα των αρχών προκειμένου να εξασφαλιστούν διατηρήσιμοι δημοσιονομικοί και εξωτερικοί λογαριασμοί. Θα συμβάλει επίσης στην αντιμετώπιση από την Αρμενία των συνεπειών της παγκόσμιας χρηματοπιστωτικής κρίσης. Η προτεινόμενη κοινοτική μακροοικονομική χρηματοδοτική συνδρομή θα συμπληρώσει τη στήριξη από το ΔΝΤ, που προβλέπεται στο πλαίσιο της επανεξέτασης της συμφωνίας stand-by η οποία εγκρίθηκε από το Συμβούλιο του ΔΝΤ στις 3 Μαρτίου 2009, καθώς και τη στήριξη της Παγκόσμιας Τράπεζας η οποία πρόκειται να λάβει τη μορφή δανείων για τη στήριξη της δημοσιονομικής πολιτικής. Η κοινοτική ΜΧΣ θα έχει εξαιρετικό χαρακτήρα και θα είναι περιορισμένης χρονικής διάρκειας, εξαρτώμενη ειδικότερα από την πρόοδο στην υλοποίηση του τρέχοντος προγράμματος του ΔΝΤ και από την επιτυχή εκπλήρωση των όρων οικονομικής πολιτικής που θα συνοδεύουν την εν λόγω συνδρομή. Λόγω των χρηματοδοτικών αναγκών που προσδιορίστηκαν για το 2010, είναι σημαντικό να πραγματοποιηθεί η εκταμίευση της μακροοικονομικής χρηματοδοτικής συνδρομής προς την Αρμενία κατά την περίοδο 2010-2011. |120 | Γενικό πλαίσιο Η παγκόσμια οικονομική επιβράδυνση και ιδιαίτερα η ταχεία επιδείνωση της ρωσικής οικονομίας είχαν σοβαρό αντίκτυπο στην οικονομική δραστηριότητα στην Αρμενία, που άρχισε να συρρικνώνεται από το τελευταίο τρίμηνο του 2008. Μετά από έξι χρόνια διψήφιων ρυθμών ανάπτυξης, που βασίζονταν κυρίως στις εισροές εμβασμάτων και ΑΞΕ από τη Ρωσία, ο ρυθμός οικονομικής ανάπτυξης της Αρμενίας κυμάνθηκε στο 6,8% το 2008, σημειώνοντας υποχώρηση σε σχέση με το 13,7% το 2007. Η ανάπτυξη σε καίριους κλάδους της αρμενικής οικονομίας, όπως οι κατασκευές, η μεταλλουργία και η επεξεργασία διαμαντιών, επλήγη, ενώ τα έσοδα από τις εξαγωγές μειώθηκαν λόγω της επιδείνωσης του ισοζυγίου τρεχουσών συναλλαγών στο 11,3% το 2008 από 6,4% το 2007. Το νόμισμα της Αρμενίας παρέμεινε σχετικά σταθερό κατά τη διάρκεια του 2008, εν μέρει λόγω των παρεμβάσεων της Κεντρικής Τράπεζας (που οδήγησαν σε μείωση κατά 20% των αποθεματικών έως τον Ιανουάριο του 2009)· ωστόσο, δεδομένης της συνεχούς επιδείνωσης της οικονομίας το 2009, οι αρχές επέστρεψαν στις αρχές Μαρτίου σε καθεστώς πλήρως κυμαινόμενης συναλλαγματικής ισοτιμίας, επιτρέποντας de-facto υποτίμηση του αρμενικού νομίσματος (Dram) κατά 22% περίπου έναντι του ευρώ και του αμερικανικού δολαρίου. Παράλληλα, το ΔΝΤ ενέκρινε 28μηνη συμφωνία Stand-By, ύψους 540 εκατομμυρίων USD, για να μπορέσει η Αρμενία να αντιμετωπίσει την επιδείνωση του οικονομικού περιβάλλοντος και να διασφαλίσει την ομαλή μετάβαση στο καθεστώς κυμαινόμενης συναλλαγματικής ισοτιμίας. Μολονότι οι αρνητικές επιπτώσεις της υποτίμησης απορροφήθηκαν σε μεγάλο βαθμό και το τραπεζικό σύστημα παρέμεινε ακμαίο, η οικονομική κατάσταση τους πρώτους έξι μήνες του 2009 επιδεινώθηκε δραματικά, με το ΑΕΤ να υποχωρεί κατά 16,3% σε ετήσια βάση. Η βιομηχανική παραγωγή συρρικνώθηκε κατά 11,5%, ενώ η δραστηριότητα στον κλάδο των κατασκευών υποχώρησε κατά 53,5%. Η συρρίκνωση της οικονομικής δραστηριότητας οδήγησε σε μεγάλες πρόσθετες ανάγκες δημόσιας χρηματοδότησης, δεδομένου ότι τα έσοδα μειώθηκαν κατά 33% τους πρώτους πέντε μήνες του 2009 (σε ετήσια βάση) και οι αρχές δεν κατόρθωσαν να επιτύχουν τον στόχο για το δημοσιονομικό έλλειμμα, παρά την αναβολή μη αναγκαίων δαπανών. Κατά συνέπεια, ακόμα και με σημαντικές περικοπές στον προϋπολογισμό, το δημοσιονομικό έλλειμμα αναμένεται να κυμανθεί το 2009 στο 6,5% του ΑΕΠ περίπου και δεν είναι πιθανόν ότι θα καλυφθεί από τις χρηματοδοτικές πηγές που είχε αρχικά προσδιορίσει το ΔΝΤ. Ως εκ τούτου, στις 22 Ιουνίου 2009, το Συμβούλιο του ΔΝΤ ενέκρινε την αύξηση της πρόσβασης της Αρμενίας στους πόρους του Ταμείου δυνάμει της SBA κατά περίπου 250 εκατομμύρια USD (180% της ποσόστωσης), όπως είχαν ζητήσει οι αρχές της Αρμενίας. Με την ολοκλήρωση της πρώτης ανασκόπησης της συμφωνίας SBA του ΔΝΤ (που εγκρίθηκε στις 22 Ιουνίου 2009), το πραγματικό ΑΕΠ προβλέπεται να μειωθεί κατά 9,5% το 2009[1], γεγονός που αντιπροσωπεύει απότομη αλλαγή σε σχέση με τους ρυθμούς ανάπτυξης των προηγουμένων ετών, καθώς και σημαντική επιδείνωση των οικονομικών προοπτικών της Αρμενίας σε σύγκριση με τα προσδοκώμενα αποτελέσματα όταν εγκρίθηκε η SBA. Πάντως, από τα τελευταία στοιχεία στα μέσα Ιουλίου προκύπτει ότι η οικονομική επιβράδυνση είναι εντονότερη της αναμενόμενης στις αναθεωρημένες παραδοχές του Ιουνίου. Η οικονομική επιβράδυνση οδήγησε επίσης σε απότομη διεύρυνση των αναγκών εξωτερικής χρηματοδότησης σε σύγκριση με τον Μάρτιο του 2009. Αυτό είναι αποτέλεσμα της εντονότερης επιδείνωσης της κατάστασης όσον αφορά τα έσοδα από εξαγωγές, τα εμβάσματα και τις ΑΞΕ, παρά τη συναλλαγματική υποτίμηση τον Μάρτιο του 2009. Κατά το πρώτο εξάμηνο του 2009, ο όγκος του εξωτερικού εμπορίου μειώθηκε κατά 31,5% σε ετήσια βάση, με μείωση των εξαγωγών κατά 45,9% και των εισαγωγών κατά 27,5%. Τα εμβάσματα μειώθηκαν κατά 30% μεταξύ Ιανουαρίου και Μαΐου 2009, σε σύγκριση με την ίδια περίοδο του 2008, μολονότι μεταγενέστερα στοιχεία δείχνουν ότι η υποχώρηση αυτή θα είναι εντονότερη. Οι εξαγωγές και τα εμβάσματα αναμένονται τώρα να μειωθούν κατά 10% έως 20% τόσο το 2009 όσο και το 2010, οδηγώντας σε αυξημένο έλλειμμα του ισοζυγίου τρεχουσών συναλλαγών ύψους 13% του ΑΕΠ το 2009, παρά την υποτίμηση της συναλλαγματικής ισοτιμίας. |130 | Ισχύουσες διατάξεις στον τομέα που αφορά η πρόταση Ουδεμία |140 | Συνοχή με τις λοιπές πολιτικές και τους στόχους της Ένωσης Η Αρμενία αποτελεί μία από τις χώρες εταίρους της ΕΕ στο πλαίσιο της Ευρωπαϊκής Πολιτικής Γειτονίας (ΕΠΓ). Το σχέδιο δράσης στο πλαίσιο της ΕΠΓ μεταξύ ΕΕ και Αρμενίας εγκρίθηκε τον Νοέμβριο 2006 για περίοδο πέντε ετών. Τα ζωτικά συμφέροντα της Ευρωπαϊκής Ένωσης υπαγορεύουν τη διατήρηση της σταθερότητας, τη βελτίωση της διακυβέρνησης και την οικονομική ανάπτυξη στα ανατολικά της σύνορα. Προς το σκοπό αυτό, η Ευρωπαϊκή Επιτροπή εκπόνησε πρόταση για την καθιέρωση μιας «Ανατολικής Εταιρικής Σχέσης». Η Ανατολική Εταιρική Σχέση δρομολογήθηκε επίσημα από την ΕΕ και τις έξι χώρες εταίρους κατά τη διάρκεια της συνόδου κορυφής της Πράγας, στις 7 Μαΐου 2009. |Διαβουλευση με τα ενδιαφερομενα μερη και εκτιμηση αντίκτυπου |Διαβούλευση με τους ενδιαφερόμενους |219 | Οι υπηρεσίες της Επιτροπής ήταν σε επαφή με τις αρχές της Αρμενίας και το Διεθνές Νομισματικό Ταμείο κατά την προπαρασκευή της παρούσας πρότασης της Επιτροπής, προκειμένου να συζητήσουν τις ανάγκες παροχής συνδρομής. Πριν υποβάλει την πρότασή της, η Επιτροπή συμβουλεύθηκε την Οικονομική και Δημοσιονομική Επιτροπή, η οποία δεν διατύπωσε αντιρρήσεις σχετικά με την παρούσα πρόταση. Μετά την έκδοση της απόφασης του Συμβουλίου, οι υπηρεσίες της Επιτροπής θα διαπραγματευθούν με τις αρχές της Αρμενίας τη σύναψη μνημονίου συμφωνίας, συμφωνίας επιχορήγησης και συμφωνίας για τη χορήγηση δανείου ώστε να καθοριστούν οι εκτελεστικές λεπτομέρειες της συνδρομής. |Συγκέντρωση και αξιοποίηση εμπειρογνωμοσύνης |229 | Θα διενεργηθεί επιχειρησιακή αξιολόγηση της ποιότητας και αξιοπιστίας των δημόσιων χρηματοδοτικών κυκλωμάτων και των διοικητικών ελέγχων, με τη βοήθεια εξωτερικών συμβούλων που θα ορίσει η Επιτροπή . |230 | Εκτίμηση επιπτώσεων Η μακροοικονομική χρηματοδοτική συνδρομή θα έχει άμεσο αντίκτυπο στο ισοζύγιο πληρωμών της Αρμενίας και με αυτόν τον τρόπο θα συμβάλει στο μετριασμό των χρηματοδοτικών περιορισμών που αντιμετωπίζουν οι αρχές της χώρας στην εφαρμογή του οικονομικού προγράμματος και στη χρηματοδότηση του δημοσιονομικού ελλείμματος. Η μακροοικονομική χρηματοδοτική συνδρομή θα στηρίξει περαιτέρω του γενικούς στόχους του προγράμματος σταθεροποίησης που συμφωνήθηκε με το ΔΝΤ, το οποίο στοχεύει ειδικότερα στην επίτευξη εξωτερικής προσαρμογής, στην ενίσχυση των συναλλαγματικών αποθεμάτων, στη διατήρηση της εμπιστοσύνης στο εγχώριο νόμισμα και στο τραπεζικό σύστημα και στην προστασία των φτωχών. Λόγω της δυνητικής πίεσης που δημιουργεί η χαλάρωση της δημοσιονομικής πολιτικής στο ισοζύγιο πληρωμών, μέρος της μακροοικονομικής συνδρομής θα λάβει τη μορφή επιχορηγήσεων. Η χρηματοδότηση έργων ή/και η τεχνική βοήθεια δεν θα είναι κατάλληλες για την υλοποίηση των μακροπρόθεσμων αυτών στόχων. Όταν προορίζονται για τη στήριξη του ισοζυγίου πληρωμών, όπως προτείνεται στην περίπτωση της Αρμενίας, οι εκταμιεύσεις συμβάλλουν στη σύσταση αποθεματικών στην Κεντρική Τράπεζα, όπως προβλέπεται στον πρόγραμμα μακροοικονομικής σταθεροποίησης. Ωστόσο, λόγω της δυνητικής πίεσης που δημιουργεί η χαλάρωση της δημοσιονομικής πολιτικής στο ισοζύγιο πληρωμών, μέρος της μακροοικονομικής συνδρομής μπορεί επίσης να διοχετευτεί στη χρηματοδότηση του δημοσιονομικού ελλείμματος. Η συνδρομή της ΕΚ θα βοηθήσει επίσης τις αρχές να εφαρμόσουν τις βραχυπρόθεσμες και μεσοπρόθεσμες πολιτικές που προσδιορίστηκαν στο σχέδιο δράσης ΕΕ-Αρμενίας. |Νομικά στοιχεία της πρότασης |305 | Συνοπτική παρουσίαση των προτεινόμενων μέτρων Η Κοινότητα θα θέσει στη διάθεση της Αρμενίας μακροοικονομική χρηματοδοτική συνδρομή ανώτατου ύψους 100 εκατομμυρίων ευρώ. Δεδομένων των σοβαρών επιπτώσεων της οικονομικής κρίσης στην οικονομία της Αρμενίας και της επιλεξιμότητας της χώρας για προνομιακή χρηματοδότηση (IDA), η κοινοτική συνδρομή θα συνίσταται σε επιχορήγηση (35 εκατομμύρια ευρώ) και δάνειο (65 εκατομμύρια ευρώ). Όσον αφορά το δάνειο, η Επιτροπή θα εξουσιοδοτηθεί να δανειστεί έως 65 εκατομμύρια ευρώ από τις κεφαλαιαγορές ή από χρηματοδοτικούς οργανισμούς. Η συνδρομή θα διατεθεί σε δύο δόσεις. Η ανώτατη μέση διάρκεια του δανείου δεν θα υπερβαίνει τα 15 χρόνια. Τη συνδρομή θα διαχειρίζεται η Επιτροπή, η οποία θα συμφωνήσει με τις αρχές της Αρμενίας για τους ειδικούς όρους οικονομικής πολιτικής και χρηματοδότησης που θα διέπουν την καταβολή των δόσεων της συνδρομής. Θα ληφθούν δεόντως υπόψη ειδικά μέτρα για την πρόληψη της απάτης και άλλων παρατυπιών, σύμφωνα με τον δημοσιονομικό κανονισμό. Η συνδρομή θα ανταποκρίνεται πλήρως στους μακροοικονομικούς στόχους που ήδη έχουν καθοριστεί στα έγγραφα οικονομικής πολιτικής της Αρμενίας, όπως το μνημόνιο οικονομικών και χρηματοδοτικών πολιτικών 2009 και το τεχνικό μνημόνιο συμφωνίας που συνάφθηκε με το ΔΝΤ. Θα είναι επίσης συνεπής με τους πιο μακροπρόθεσμους στόχους πολιτικής που προβλέπονται στο σχέδιο δράσης ΕΕ-Αρμενίας που εγκρίθηκε τον Νοέμβριο του 2006. Όσον αφορά τους ειδικούς όρους από τους οποίους θα εξαρτηθεί η καταβολή των δόσεων της επιχορήγησης και του δανείου, η Επιτροπή σκοπεύει να επικεντρωθεί σε ένα περιορισμένο αριθμό πεδίων, περιλαμβανομένης, ιδίως, της διαχείρισης των δημοσίων οικονομικών. Επίσης, η Επιτροπή μπορεί επίσης να επικεντρωθεί σε ορισμένες συγκεκριμένες πολιτικές ιδιαίτερης σημασίας, όπως στις προτεραιότητες που προσδιορίστηκαν στο πλαίσιο του σχεδίου δράσης ΕΕ-Αρμενίας και στην έκθεση προόδου 2009, ή σε μέτρα τα οποία θα κριθούν απαραίτητα μετά την προαναφερθείσα επιχειρησιακή αξιολόγηση. |310 | Νομική βάση Άρθρο 308 της Συνθήκης. |329 | Αρχή της επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Κατά συνέπεια, δεν εφαρμόζεται η αρχή της επικουρικότητας. |Αρχή της αναλογικότητας Η πρόταση συνάδει με την αρχή της αναλογικότητας για τους ακόλουθους λόγους. |331 | Το ποσό της συνδρομής – έως 100 εκατομμύρια ευρώ – αντιστοιχεί στο 19% των υπολειπόμενων χρηματοδοτικών αναγκών της Αρμενίας για την περίοδο 2009-2010 στο πλαίσιο του προγράμματος του ΔΝΤ, επιπλέον της μακροοικονομικής στήριξης που παρέχεται από το ΔΝΤ, την Παγκόσμια Τράπεζα και την Ασιατική Τράπεζα Ανάπτυξης, και με την επιφύλαξη της δημοσιονομικής στήριξης δυνάμει του Ευρωπαϊκού Μηχανισμού Γειτονίας και Εταιρικής Σχέσης (ΕΜΓΕΣ) που αναμένεται να αποδεσμευτεί για το ίδιο έτος (19,5 εκατομμύρια ευρώ το 2010, μετά από μια πρώτη δόση 12,3 εκατομμυρίων ευρώ το 2009). Η υψηλή αυτή συμμετοχή της Κοινότητας λαμβάνει υπόψη την παρούσα έκτακτη συγκυρία, δεδομένου ότι η εξέλιξη της παγκόσμιας κρίσης πλήττει ιδιαίτερα έντονα την οικονομία της Αρμενίας. |Επιλογή μέσων |341 | Προτεινόμενα μέσα: άλλα. |342 | Ελλείψει κανονισμού-πλαισίου που να διέπει το μέσο μακροοικονομικής χρηματοδοτικής συνδρομής, μόνο αποφάσεις ad hoc του Συμβουλίου βάσει του άρθρου 308 της Συνθήκης μπορούν να αποτελέσουν νομική βάση για τη συνδρομή αυτή. |Δημοσιονομικές επιπτώσεις |401 | Η συνιστώσα «επιχορήγηση» της συνδρομής (35 εκατομμύρια ευρώ) θα χρηματοδοτηθεί από πιστώσεις αναλήψεως υποχρεώσεων το 2009 στη γραμμή του προϋπολογισμού 01 03 02 (μακροοικονομική συνδρομή), και οι πληρωμές θα πραγματοποιηθούν το νωρίτερο το 2010. Σύμφωνα με τον κανονισμό για το Ταμείο Εγγυήσεων[2], η τροφοδότηση για δάνειο 65 εκατομμυρίων ευρώ προς εκταμίευση το 2010 θα λάβει χώρα το 2012 και θα ανέλθει σε ανώτατο ύψος 5,85 εκατομμύρια ευρώ. |Πρόσθετες πληροφορίες |Ρήτρα επανεξέτασης/αναθεώρησης/λήξης ισχύος |533 | Η πρόταση καθορίζει περιορισμένη περίοδο διαθεσιμότητας. |2009/0150 (CNS)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη χορήγηση μακροοικονομικής χρηματοδοτικής συνδρομής στην ΑρμενίαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,την πρόταση της Επιτροπής[3],τη γνώμη του Ευρωπαϊκού Κοινοβουλίου[4],Έπειτα από διαβουλεύσεις με την Οικονομική και Δημοσιονομική Επιτροπή,Εκτιμώντας τα ακόλουθα:1.  Οι σχέσεις μεταξύ της Αρμενίας και της Ευρωπαϊκής Ένωσης αναπτύσσονται εντός του πλαισίου της Ευρωπαϊκής Πολιτικής Γειτονίας. Η Ευρωπαϊκή Ένωση και η Αρμενία συμφώνησαν στις 14 Νοεμβρίου 2006 σε ένα σχέδιο δράσης στο πλαίσιο της Ευρωπαϊκής Πολιτικής Γειτονίας, στο οποίο εντοπίζονται οι μεσοπρόθεσμες προτεραιότητες στις σχέσεις ΕΕ-Αρμενίας και οι σχετικές πολιτικές που αναμένεται να οδηγήσουν σε βαθύτερη οικονομική ολοκλήρωση. Το πλαίσιο των σχέσεων ΕΕ-Αρμενίας ενισχύεται με τη νεοδρομολογηθείσα Ανατολική Εταιρική Σχέση.2.  Από το δεύτερο εξάμηνο του 2008, η αρμενική οικονομία πλήττεται όλο και περισσότερο από την οικονομική κρίση με μείωση της παραγωγής, υποχώρηση των δημοσιονομικών εσόδων και αύξηση των αναγκών εξωτερικής χρηματοδότησης.3.  Η οικονομική προσαρμογή και ανάκαμψη της Αρμενίας υποστηρίζεται από τη χρηματοδοτική συνδρομή του Διεθνούς Νομισματικού Ταμείου (ΔΝΤ). Τον Μάρτιο 2009, οι αρχές της Αρμενίας κατέληξαν σε συμφωνία Stand-By με το ΔΝΤ, ύψους 540 εκατομμυρίων USD, για τη στήριξη της αρμενικής οικονομίας προκειμένου να επιτευχθεί η αναγκαία προσαρμογή λόγω της οικονομικής κρίσης.4.  Μετά από περαιτέρω επιδείνωση της οικονομικής κατάστασης και την αναγκαία επανεξέταση των υποκείμενων οικονομικών παραδοχών του προγράμματος, καθώς λόγω των υψηλότερων αναγκών εξωτερικής χρηματοδότησης, επιτεύχθηκε συμφωνία μεταξύ της Αρμενίας και του ΔΝΤ για αύξηση των πόρων του ΔΝΤ κατά 250 εκατομμύρια USD, η οποία εγκρίθηκε στις 22 Ιουνίου 2009 από το διοικητικό συμβούλιο του ΔΝΤ.5.  Η Κοινότητα σκοπεύει να χορηγήσει το 2009 και 2010, στο πλαίσιο του Ευρωπαϊκού Μηχανισμού Γειτονίας και Εταιρικής Σχέσης (ΕΜΓΕΣ), επιχορηγήσεις συνολικού ύψους 32 εκατομμυρίων ευρώ για τη στήριξη του προϋπολογισμού.6.  Η Αρμενία ζήτησε πρόσθετη κοινοτική μακροοικονομική χρηματοδοτική συνδρομή λόγω επιδείνωσης της οικονομικής κατάστασης και των προοπτικών.7.  Δεδομένου ότι παραμένει χρηματοδοτικό κενό στο ισοζύγιο πληρωμών το 2010, η χορήγηση μακροοικονομικής χρηματοδοτικής συνδρομής κρίνεται ως ενδεδειγμένη απάντηση στο αίτημα της Αρμενίας υπό τις παρούσες εξαιρετικές συνθήκες για τη στήριξη της οικονομικής σταθεροποίησης, σε συνδυασμό με το τρέχον πρόγραμμα του ΔΝΤ. Η παρούσα χρηματοδοτική συνδρομή αναμένεται επίσης να συμβάλει στη μείωση των δημοσιονομικών χρηματοδοτικών αναγκών.8.  Προκειμένου να διασφαλιστεί η αποτελεσματική προστασία των οικονομικών συμφερόντων της Κοινότητας σε σχέση με την παρούσα μακροοικονομική χρηματοδοτική συνδρομή, είναι απαραίτητο να ληφθούν από την Αρμενία τα κατάλληλα μέτρα πρόληψης και καταπολέμησης της απάτης, της διαφθοράς και όλων των παρατυπιών που συνδέονται με τη συνδρομή αυτή και, αφετέρου, να προβλεφθούν έλεγχοι από την Επιτροπή και το Ελεγκτικό Συνέδριο.9.  Η αποδέσμευση της παρούσας μακροοικονομικής χρηματοδοτικής συνδρομής δεν θίγει τις εξουσίες της αρμόδιας για τον προϋπολογισμό αρχής.10.  Η διαχείριση της συνδρομής αυτής πρέπει να ανατεθεί στην Επιτροπή, σε συνεργασία με την Οικονομική και Δημοσιονομική Επιτροπή.11.  Για την έγκριση της παρούσας απόφασης, η Συνθήκη δεν προβλέπει εξουσίες άλλες από τις προβλεπόμενες με το άρθρο 308,ΑΠΟΦΑΣΙΖΕΙ:Άρθρο 112.  Η Επιτροπή θέτει στη διάθεση της Αρμενίας μακροοικονομική χρηματοδοτική συνδρομή με τη μορφή δανείου και επιχορήγησης, για τη στήριξη της οικονομικής σταθεροποίησης της Αρμενίας και την κάλυψη των δημοσιονομικών της αναγκών και των αναγκών που αφορούν το ισοζύγιο πληρωμών, οι οποίες προσδιορίζονται στο τρέχον πρόγραμμα του ΔΝΤ.13.  Η συνιστώσα «δάνειο» της συνδρομής αυτής αφορά κεφάλαιο μέγιστου ύψους 65 εκατομμυρίων ευρώ, με μέγιστη διάρκεια 15 ετών. Προς το σκοπό αυτό, η Επιτροπή εξουσιοδοτείται να δανειστεί τους αναγκαίους πόρους εξ ονόματος της Ευρωπαϊκής Κοινότητας.14.  Το ανώτατο ύψος της συνιστώσας «επιχορήγηση» της συνδρομής ανέρχεται σε 35 εκατομμύρια ευρώ.15.  Η Επιτροπή διαχειρίζεται την εκταμίευση της χρηματοδοτικής συνδρομής της Κοινότητας, σε στενή συνεργασία με την Οικονομική και Δημοσιονομική Επιτροπή και κατά τρόπο συνεπή προς τις συμφωνίες ή τις ρυθμίσεις μεταξύ του ΔΝΤ και της Αρμενίας.16.  Η χρηματοδοτική συνδρομή της Κοινότητας χορηγείται για δύο έτη, αρχής γενομένης από την πρώτη μέρα μετά την έναρξη ισχύος του μνημονίου συμφωνίας που αναφέρεται στο άρθρο 2 παράγραφος 1. Εφόσον το απαιτήσουν οι περιστάσεις, η Επιτροπή μπορεί ωστόσο να αποφασίσει, μετά από διαβούλευση με την Οικονομική και Δημοσιονομική Επιτροπή, να παρατείνει την περίοδο διαθεσιμότητας της ενίσχυσης κατά ένα έτος, το πολύ.Άρθρο 217.  Η Επιτροπή συμφωνεί με τις αρχές της Αρμενίας, μετά από διαβούλευση με την Οικονομική και Δημοσιονομική Επιτροπή, τους όρους οικονομικής πολιτικής από τους οποίους εξαρτάται η κοινοτική χρηματοδοτική συνδρομή. Οι εν λόγω όροι πρόκειται να καθοριστούν σε μνημόνιο συμφωνίας και σε συμφωνίες επιχορήγησης και δανειοδότησης. Οι όροι πρέπει να συνάδουν με τις συμφωνίες ή τις ρυθμίσεις μεταξύ του ΔΝΤ και της Αρμενίας. Οι λεπτομερείς χρηματοδοτικοί όροι της συνδρομής καθορίζονται στις συμφωνίες επιχορήγησης και δανειοδότησης που πρόκειται να συναφθούν μεταξύ της Κοινότητας και των αρχών της Αρμενίας.18.  Κατά την υλοποίηση της κοινοτικής χρηματοδοτικής συνδρομής, η Επιτροπή ελέγχει την καταλληλότητα των χρηματοδοτικών ρυθμίσεων, των διοικητικών διαδικασιών και των μηχανισμών εσωτερικού και εξωτερικού ελέγχου της Αρμενίας που έχουν σχέση με την εν λόγω συνδρομή.19.  Η Επιτροπή ελέγχει σε τακτά διαστήματα εάν οι οικονομικές πολιτικές της Αρμενίας είναι σύμφωνες με τους στόχους της κοινοτικής συνδρομής και εάν πληρούνται ικανοποιητικά οι συμφωνημένοι όροι οικονομικής πολιτικής. Στο πλαίσιο αυτό, η Επιτροπή συνεργάζεται στενά με το Διεθνές Νομισματικό Ταμείο και την Παγκόσμια Τράπεζα και, εφόσον απαιτείται, με την Οικονομική και Δημοσιονομική Επιτροπή.Άρθρο 320.  Η κοινοτική χρηματοδοτική συνδρομή θα διατεθεί από την Επιτροπή στην Αρμενία σε δύο δόσεις, με την επιφύλαξη των όρων της παραγράφου 2. Το ύψος των δόσεων θα καθοριστεί στο μνημόνιο συμφωνίας.21.  Η απόφαση της Επιτροπής για την εκταμίευση των δόσεων εξαρτάται από την ικανοποιητική υλοποίηση των όρων οικονομικής πολιτικής που έχουν συμφωνηθεί στο μνημόνιο συμφωνίας και με βάση τους όρους της συνδρομής που έχουν συμφωνηθεί στις συμφωνίες επιχορήγησης και δανειοδότησης. Η εκταμίευση της δεύτερης δόσης πραγματοποιείται τουλάχιστον τρεις μήνες μετά την εκταμίευση της πρώτης δόσης.22.  Τα κοινοτικά κονδύλια καταβάλλονται στην Κεντρική Τράπεζας της Αρμενίας. Με την επιφύλαξη των όρων που πρόκειται να συμφωνηθούν στο μνημόνιο συμφωνίας, συμπεριλαμβανομένης της επιβεβαίωσης των υπολειπόμενων δημοσιονομικών χρηματοδοτικών αναγκών, το αντίστοιχο ποσό των κονδυλίων αυτών σε τοπικό νόμισμα δύναται να μεταβιβαστεί στο Υπουργείο Οικονομικών της Αρμενίας ως τελικό αποδέκτη.Άρθρο 423.  Οι δανειοληπτικές και δανειοδοτικές πράξεις διενεργούνται σε ευρώ με την ίδια τοκοφόρο ημερομηνία και δεν συνεπάγονται για την Κοινότητα ούτε μεταβολή διάρκειας, ούτε συναλλαγματικό κίνδυνο ή κίνδυνο επιτοκίου, ή οποιοδήποτε άλλο εμπορικό κίνδυνο.24.  Η Επιτροπή λαμβάνει τα απαραίτητα μέτρα, εφόσον το ζητήσει η Αρμενία, ώστε να περιληφθεί ρήτρα πρόωρης αποπληρωμής στους όρους του δανείου και να δύναται να εφαρμοσθεί η ρήτρα αυτή.25.  Κατόπιν αιτήματος της Αρμενίας, και εφόσον η συγκυρία επιτρέπει μείωση του επιτοκίου του δανείου, η Επιτροπή μπορεί να αναχρηματοδοτήσει το σύνολο ή μέρος των αρχικών της ληφθέντων δανείων ή να αναδιαρθρώσει τους αντίστοιχους χρηματοδοτικούς όρους. Οι πράξεις αναχρηματοδότησης ή αναδιάρθρωσης διενεργούνται υπό τους όρους που προβλέπονται στην παράγραφο 1 και δεν έχουν ως αποτέλεσμα την παράταση της μέσης διάρκειας των οικείων δανείων, ούτε την αύξηση του υπολοίπου κεφαλαίου που οφείλεται κατά την ημερομηνία διεξαγωγής των πράξεων αυτών.26.  Το σύνολο των πραγματοποιούμενων εξόδων της Κοινότητας που συνδέονται με τις δανειοληπτικές και τις δανειοδοτικές πράξεις που περιλαμβάνονται στην παρούσα απόφαση βαρύνουν την Αρμενία.27.  Η Οικονομική και Δημοσιονομική Επιτροπή ενημερώνεται για εξελίξεις στις πράξεις για τις οποίες γίνεται λόγος στις παραγράφους 2 και 3.Άρθρο 5Η παρούσα κοινοτική χρηματοδοτική συνδρομή υλοποιείται σύμφωνα με τις διατάξεις του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[5], και τους κανόνες εφαρμογής του[6]. Ειδικότερα, το μνημόνιο συμφωνίας και οι συμφωνίες επιχορήγησης/δανειοδότησης που πρόκειται να συναφθούν με τις αρχές της Αρμενίας προβλέπουν την λήψη κατάλληλων μέτρων από την Αρμενία για την πρόληψη και την καταπολέμηση της απάτης, της διαφθοράς και οποιασδήποτε άλλης παρατυπίας σε σχέση με την παρούσα συνδρομή. Προβλέπουν επίσης την πραγματοποίηση ελέγχων από την Επιτροπή, περιλαμβανομένης της Ευρωπαϊκής Υπηρεσίας Καταπολέμησης της Απάτης (OLAF), με τη μορφή επιτόπιων ελέγχων και επιθεωρήσεων, καθώς και ελέγχων από το Ελεγκτικό Συνέδριο, κατά περίπτωση επιτόπιων.Άρθρο 6Η Επιτροπή υποβάλλει, κατ’ έτος, έως τις 31 Αυγούστου έκθεση στο Ευρωπαϊκό Κοινοβούλιο και το Συμβούλιο, που περιλαμβάνει αξιολόγηση της εφαρμογής της παρούσας απόφασης κατά το προηγούμενο έτος. Στην έκθεση παρουσιάζεται η σχέση μεταξύ των όρων πολιτικής που καθορίζονται σε μνημόνιο συμφωνίας σύμφωνα με το άρθρο 2 παράγραφος 1, των τρεχουσών οικονομικών και δημοσιονομικών επιδόσεων της Αρμενίας, και της απόφασης της Επιτροπής να εκταμιεύσει τη δόση της συνδρομής.Άρθρο 7Η παρούσα απόφαση αρχίζει να ισχύει την ημέρα της δημοσίευσης στην Επίσημη Εφημερίδα της Ευρωπαϊκής Ένωσης .Βρυξέλλες,Για το ΣυμβούλιοΟ ΠρόεδροςΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ1. ΟΝΟΜΑΣΙΑ ΤΗΣ ΠΡΟΤΑΣΗΣ:Μακροοικονομική χρηματοδοτική συνδρομή στην Αρμενία2. ΠΛΑΙΣΙΟ ΔΒΔ / ΠΒΔΤομέας (-είς) πολιτικής και σχετική (-ές) δραστηριότητα (-ες):Τίτλος 01 – Οικονομικές και Χρηματοδοτικές Υποθέσεις, 03 – Διεθνείς οικονομικές και χρηματοδοτικές υποθέσεις3. ΓΡΑΜΜΕΣ ΠΡΟΫΠΟΛΟΓΙΣΜΟΥ3.1. Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές B.A)) περιλαμβανομένων των ονομασιών τους:Άρθρο 01 03 02 — Μακροοικονομική συνδρομή01 04 01 04 – Τροφοδότηση του Ταμείου Εγγυήσεων για τις δανειοληπτικές πράξεις της Κοινότητας που προορίζονται για μακροοικονομική χρηματοδοτική συνδρομή σε τρίτες χώρες3.2. Διάρκεια της δράσης και της δημοσιονομικής επίπτωσης:Αρχής γενομένης το 2010, όλες οι εκταμιεύσεις θα πρέπει μάλλον να πραγματοποιηθούν σε δύο δόσεις στη διάρκεια του έτους 2010. Ωστόσο, δεν μπορούν να αποκλειστούν καθυστερήσεις που θα παρέτειναν τη δράση.3.3. Δημοσιονομικά χαρακτηριστικά:Γραμμή προϋπολογισμού. | Είδος δαπάνης | Νέα | Συμμετοχή ΕΖΕΣ | Συνεισφορές υποψήφιων χωρών | Τομέας δημοσιονομικών προοπτικών |01.04.01.14 | Υποχρ. | Διαχ. | ΟΧΙ | ΟΧΙ | ΟΧΙ | Αριθ. 4 |01. 03. 02 | ΜΥΔ | Διαχ. | ΟΧΙ | ΟΧΙ | ΟΧΙ | Αριθ. 4 |3.4. Συνιστώσα «δάνειο» της συνδρομής01 04 01 14 – Τροφοδότηση του Ταμείου ΕγγυήσεωνΤο Ταμείο Εγγυήσεων για τις εξωτερικές δράσεις πρέπει να τροφοδοτείται σύμφωνα με τον κανονισμό που διέπει το ταμείο, όπως τροποποιήθηκε. Σύμφωνα με τον κανονισμό αυτό, τα δάνεια δεν καλύπτονται πλέον για το συνολικό ποσό κατά το χρόνο έκδοσης της απόφασης, αλλά με βάση το εναπομένον ποσό στο τέλος του έτους. Το ποσό τροφοδότησης υπολογίζεται στην αρχή του έτους "ν" ως η διαφορά μεταξύ του ποσού-στόχου και της αξίας των καθαρών διαθεσίμων του ταμείου στο τέλος του έτους "ν–1". Το εν λόγω ποσό της τροφοδότησης εισάγεται το έτος "ν" στο προσχέδιο προϋπολογισμού του έτους "ν+1" και καταβάλλεται πραγματικά με μια πράξη στην αρχή του έτους "ν+1" από τη γραμμή "Τροφοδότηση του Ταμείου Εγγυήσεων" (γραμμή προϋπολογισμού 01 04 01 14).Κατά συνέπεια, για τον υπολογισμό της τροφοδότησης του Ταμείου στα τέλη του έτους "ν-1" θα ληφθεί υπόψη στο ποσό-στόχος ποσοστό 9% (5,85 εκατ. ευρώ κατ' ανώτατο όριο) του πραγματικά εκταμιευθέντος ποσού.01 04 01 04 – Εγγύηση της Ευρωπαϊκής Κοινότητας για τα κοινοτικά δάνεια που προορίζονται για μακροοικονομική χρηματοδοτική συνδρομή σε τρίτες χώρες.Τα κονδύλια του πρoϋπoλoγισμoύ (με την εγγραφή "p.m."), που αvτικατoπτρίζoυv την εγγύηση του πρoϋπoλoγισμoύ για το δάνειο (65 εκατομμύρια. ευρώ), θα εvεργoπoιηθoύv μόνο σε περίπτωση κατάπτωσης της εγγύησης. Αναμένεται ότι κανονικά δεν θα χρειαστεί η ενεργοποίηση της εγγύησης του προϋπολογισμού.4. ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ4.1. Δημοσιονομικοί πόροι4.1.1. Ανακεφαλαιωτικό των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)Εκατ. ευρώ (3 δεκαδικά ψηφία)Είδος δαπάνης | Τμήμα αριθ. | 2009 | 2010 | Σύνολο |Επιχειρησιακές δαπάνες[7] |Πιστώσεις ανάληψης υποχρεώσεων (ΠΑΥ) | 8.1. | α | 99,000 | 107,000[8] |Πιστώσεις πληρωμών (ΠΠ) | β | 110,000 | 111,0008 |Διοικητικές δαπάνες περιλαμβανόμενες στο ποσό αναφοράς[9] |Τεχνική και διοικητική βοήθεια (ΜΔΠ) | 8.2.4. | γ | 0 | 0 |ΣΥΝΟΛΙΚΟ ΠΟΣΟ ΑΝΑΦΟΡΑΣ |Πιστώσεις ανάληψης υποχρεώσεων | α+γ | 0 | 0 |Πιστώσεις πληρωμών | β+γ | 0 | 0 |Διοικητικές δαπάνες μη περιλαμβανόμενες στο ποσό αναφοράς[10] |Ανθρώπινοι πόροι και συναφείς δαπάνες (ΜΔΠ) | 8.2.5. | δ | 0 | 0 |Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6. | ε | 0 | 0 |Συνολικές ενδεικτικές δαπάνες της δράσης |ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | 99,000 | 107,0008 |ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | 110,000 | 111,0008 |4.1.2. Συμβατότητα με το δημοσιονομικό προγραμματισμόX Η πρόταση είναι συμβατή με τον ισχύοντα δημοσιονομικό προγραμματισμό.( Η πρόταση απαιτεί τον επαναπρογραμματισμό του σχετικού τομέα των δημοσιονομικών προοπτικών.( Η πρόταση ενδέχεται να απαιτήσει την εφαρμογή των διατάξεων της Διοργανικής Συμφωνίας[11] (δηλ. σχετικά με το μέσο ευελιξίας ή με την αναθεώρηση των δημοσιονομικών προοπτικών).4.1.3. Δημοσιονομική επίπτωση στα έσοδαX Η πρόταση δεν έχει δημοσιονομική επίπτωση στα έσοδα( Η πρόταση έχει δημοσιονομική επίπτωση – η επίπτωση στα έσοδα είναι η ακόλουθη:4.2. Ανθρώπινοι πόροι (FTE=ΙΠΑ) (περιλαμβανομένων των μονίμων υπαλλήλων και του έκτακτου και εξωτερικού προσωπικού) – βλέπε λεπτομέρειες στο σημείο 8.2.1.Ετήσιες ανάγκες | 2009 | 2010 |Σύνολο ανθρώπινων πόρων | 1/3 | 1/3 |5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ5.1. Ανάγκη υλοποίησης βραχυπρόθεσμα ή μακροπρόθεσμαΗ οικονομία της Αρμενίας έχει πληγεί σοβαρά από την παγκόσμια οικονομική και χρηματοπιστωτική κρίση. Ο ρυθμός οικονομικής ανάπτυξης άρχισε να επιβραδύνεται το δεύτερο εξάμηνο του 2008 και η παραγωγή αναμένεται να συρρικνωθεί κατά 9,5% το 2009. Παρά την υποτίμηση της συναλλαγματικής ισοτιμίας τον Μάρτιο 2009, λόγω απότομης μείωσης των εμβασμάτων και των εισροών ΑΞΕ, το έλλειμμα του ισοζυγίου τρεχουσών συναλλαγών δεν αναμένεται να μειωθεί και ως εκ τούτου διατηρούνται οι ανάγκες εξωτερικής χρηματοδότησης. Το Διεθνές Νομισματικό Ταμείο προσδιόρισε τις ανάγκες εξωτερικής χρηματοδότησης που πρέπει να καλυφθούν από το ΔΝΤ, την Παγκόσμια Τράπεζα και επίσημους δωρητές σε 1.113 εκατομμύρια USD το 2009 και σε 549 εκατομμύρια USD το 2010. Ενώ σύμφωνα με τις τρέχουσες παραδοχές το πρόγραμμα αναμένεται να χρηματοδοτηθεί πλήρως το 2009 και 2011, απομένει χρηματοδοτικό κενό το 2010 μετά τη στήριξη του ΔΝΤ και την αναμενόμενη στήριξη της Παγκόσμιας Τράπεζας, και υπολογίζεται από το ΔΝΤ σε περίπου 140 εκατομμύρια USD, ποσό που αντιστοιχεί σε εκείνο της προτεινόμενης συνδρομής από την ΕΕ.5.2. Προστιθέμενη αξία της κοινοτικής συμμετοχής, συνέπεια της πρότασης με άλλα χρηματοδοτικά μέσα και δυνατή συνέργειαΗ κοινοτική χρηματοδοτική στήριξη αντικατοπτρίζει τη στρατηγική σημασία της χώρας ως εταίρου στο πλαίσιο της Ευρωπαϊκής Πολιτικής Γειτονίας και της Ανατολικής Εταιρικής Σχέσης. Η μακροοικονομική χρηματοδοτική συνδρομή αποτελεί κατάλληλο μέσο που συμπληρώνει την υφιστάμενη κοινοτική ενίσχυση και συμβάλλει σε ένα πλήρως χρηματοδοτούμενο και υποστηριζόμενο από το ΔΝΤ πρόγραμμα οικονομικής προσαρμογής. Ως εκ τούτου, μπορούν να προκύψουν σημαντικές συνέργειες σε σχέση με τον αντίκτυπό του στην οικονομική μεταρρύθμιση και σταθεροποίηση.5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείρισης βάσει δραστηριοτήτων)Στο πλαίσιο της δραστηριότητας «Διεθνείς οικονομικές και χρηματοδοτικές υποθέσεις» της Γενικής Διεύθυνσης Οικονομικών και Χρηματοδοτικών Υποθέσεων, ο στόχος «παροχή μακροοικονομικής συνδρομής σε τρίτες χώρες για την επίλυση κρίσιμων προβλημάτων στο ισοζύγιο πληρωμών τους και την αποκατάσταση της διατηρησιμότητας του εξωτερικού τους χρέους» συνδέεται με τον γενικό στόχο «προαγωγή της ευημερίας πέρα από την ΕΕ».Οι σχετικοί δείκτες είναι «το ισοζύγιο τρεχουσών συναλλαγών ως ποσοστό του ΑΕΠ», «το εξωτερικό χρέος ως ποσοστό του ΑΕΠ» και «τα επίσημα αποθεματικά σε μήνες εισαγωγών αγαθών και υπηρεσιών». .5.4. Μέθοδος υλοποίησης (ενδεικτική)X Κεντρική διαχείρισηX απευθείας από την Επιτροπή( έμμεσα με ανάθεση σε:( εκτελεστικούς οργανισμούς( οργανισμούς που έχουν συσταθεί από τις Κοινότητες σύμφωνα με το άρθρο 185 του δημοσιονομικού κανονισμού( εθνικούς δημόσιους οργανισμούς/οργανισμούς με αποστολή δημόσιας υπηρεσίας( Επιμερισμένη ή αποκεντρωμένη διαχείριση( με τα κράτη μέλη( με τρίτες χώρες( Από κοινού διαχείριση με διεθνείς οργανισμούς (διευκρινίστε)Παρατηρήσεις:6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ6.1. Σύστημα παρακολούθησηςΟι υπηρεσίες της Επιτροπής θα παρακολουθούν την εφαρμογή της δράσης βάσει μέτρων μακροοικονομικής και διαρθρωτικής πολιτικής που θα συμφωνηθούν με τις αρχές της Αρμενίας σε μνημόνιο συμφωνίας. Οι αρχές της χώρας θα πρέπει να υποβάλλουν τακτικά στις υπηρεσίες της Επιτροπής εκθέσεις σχετικά με τα εν λόγω μέτρα. Η Αντιπροσωπεία της Ευρωπαϊκής Επιτροπής στο Γερεβάν θα υποβάλλει επίσης τακτικές εκθέσεις για θέματα που συνδέονται με την παρακολούθηση της συνδρομής. Οι υπηρεσίες της Επιτροπής θα έχουν στενή συνεργασία με το ΔΝΤ και την Παγκόσμια Τράπεζα προκειμένου να επωφεληθούν από την εμπειρογνωμοσύνη τους.6.2. Αξιολόγηση6.2.1. Εκ των προτέρων αξιολόγησηΠραγματοποιήθηκε εκ των προτέρων αξιολόγηση από τις υπηρεσίες της Επιτροπής (από τη μονάδα D3 της Γενικής Διεύθυνσης Οικονομικών και Χρηματοδοτικών Υποθέσεων).6.2.2. Μέτρα που λήφθηκαν μετά από ενδιάμεση / εκ των υστέρων αξιολόγηση (διδάγματα από ανάλογες εμπειρίες στο παρελθόν)Το 2004 πραγματοποιήθηκε εκ των υστέρων αξιολόγηση προγενέστερης μακροοικονομικής χρηματοδοτικής συνδρομής προς την Αρμενία. Εκ των υστέρων αξιολογήσεις διενεργήθηκαν επίσης για ένα άλλο ανεξάρτητο κράτος της πρώην Σοβιετικής Ένωσης (Τατζικιστάν) και άλλες χώρες των Δυτικών Βαλκανίων (Αλβανία, Βοσνία και Ερζεγοβίνη, και την Πρώην Γιουγκοσλαβική Δημοκρατία της Μακεδονίας). Τα αποτελέσματα των αξιολογήσεων αυτών προσφέρουν ορισμένα χρήσιμα διδάγματα για την τρέχουσα δράση υπέρ της Αρμενίας.Από τις αξιολογήσεις που έχουν διενεργηθεί μέχρι τώρα προκύπτει ότι οι δράσεις ΜΧΣ όντως συμβάλλουν, αν και ορισμένες φορές σε μέτριο βαθμό και με έμμεσο τρόπο, στη βελτίωση της εξωτερικής διατηρησιμότητας, στη μακροοικονομική σταθερότητα και στην επίτευξη διαρθρωτικών προσαρμογών στην αποδέκτρια χώρα. Στις περισσότερες περιπτώσεις, οι πράξεις ΜΧΣ είχαν θετικό αντίκτυπο στο ισοζύγιο πληρωμών της αποδέκτριας χώρας και συνέβαλαν στη χαλάρωση των δημοσιονομικών περιορισμών. Συνέβαλαν επίσης σε ελαφρά άνοδο της οικονομικής ανάπτυξης.6.2.3. Όροι και συχνότητα των μελλοντικών αξιολογήσεωνΠροβλέπεται ανεξάρτητη εκ των υστέρων αξιολόγηση της συνδρομής στην Αρμενία από εξωτερικούς συμβούλους στο πλαίσιο του πολυετούς προγράμματος αξιολόγησης της Γενικής Διεύθυνσης Οικονομικών και Χρηματοδοτικών Υποθέσεων. Η αξιολόγηση θα πραγματοποιηθεί ένα με δύο χρόνια μετά τη λήξη της περιόδου υλοποίησης.7. Μέτρα για την καταπολέμηση της απάτηςΟι υπηρεσίες της Επιτροπής έχουν θέσει σε εφαρμογή ένα διαρκές πρόγραμμα επιχειρησιακών αξιολογήσεων των χρηματοδοτικών κυκλωμάτων και των διοικητικών διαδικασιών σε όλες τις τρίτες χώρες στις οποίες χορηγείται μακροοικονομική χρηματοδοτική συνδρομή της Κοινότητας, ώστε να πληρούνται οι απαιτήσεις του δημοσιονομικού κανονισμού που διέπει τον γενικό προϋπολογισμό των Ευρωπαϊκών ΚοινοτήτωνΣτην Αρμενία, οι υπηρεσίες της Επιτροπής αξιολόγησαν το 2004, με τη βοήθεια δεόντως εντεταλμένων εξωτερικών εμπειρογνωμόνων, την αξιοπιστία των χρηματοδοτικών κυκλωμάτων και των διοικητικών διαδικασιών που συνδέονται με αυτό το είδος συνδρομής και κατέληξαν στο συμπέρασμα ότι το ισχύον πλαίσιο είναι γενικά ικανοποιητικό. Συγχρόνως, η αξιολόγηση αποκάλυψε ορισμένα πεδία όπου απαιτούνται βελτιώσεις, ιδίως στον τομέα των εσωτερικών ελέγχων και της ασφάλειας ΤΠ. Η Ευρωπαϊκή Επιτροπή θα αναθέσει νέα επιχειρησιακή αξιολόγηση. Τα αποτελέσματά της θα χρησιμοποιηθούν για τον καθορισμό των συγκεκριμένων μέτρων πολιτικής από τα οποία θα εξαρτηθεί η εκταμίευση της συνδρομής, με σκοπό την ενίσχυση της αποτελεσματικότητας, της διαφάνειας και της λογοδοσίας των συστημάτων διαχείρισης των δημοσίων οικονομικών στην Αρμενία.Η προτεινόμενη νομική βάση για τη μακροοικονομική χρηματοδοτική συνδρομή στην Αρμενία περιλαμβάνει διάταξη για τα μέτρα πρόληψης της απάτης. Τα μέτρα αυτά θα αναπτυχθούν περαιτέρω σε μνημόνιο συμφωνίας και στις συμφωνίες επιχορήγησης/δανειοδότησης. Προβλέπεται ότι η συνδρομή θα εξαρτάται από ορισμένους συγκεκριμένους όρους πολιτικής, ιδίως στον τομέα της διαχείρισης των δημοσίων οικονομικών, με σκοπό την ενίσχυση της αποτελεσματικότητας, της διαφάνειας και της λογοδοσίας όσον αφορά τη χορηγούμενη συνδρομή. Η συνδρομή αυτή υπόκειται στις διαδικασίες εξακρίβωσης και ελέγχου υπό την ευθύνη της Επιτροπής, συμπεριλαμβανομένης της Ευρωπαϊκής Υπηρεσίας Καταπολέμησης της Απάτης (OLAF), και του Ελεγκτικού Συνεδρίου.8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ8.1. Στόχοι της πρότασης από πλευράς δημοσιονομικού κόστουςΠιστώσεις ανάληψης υποχρεώσεων σε εκατ. ευρώ (3 δεκαδικά ψηφία)Έτος 2009 | Έτος ν+1 | Έτοςνn+2 | Έτος ν+3 | Έτος ν+4 | Έτος ν+5 |Μόνιμοι ή έκτακτοι υπάλληλοι[12] (XX 01 01) | A*/AD | 1/3 | 1/3 |B*, C*/AST |Προσωπικό που χρηματοδοτείται[13] από το άρθρο XX 01 02 |Λοιπό προσωπικό[14] που χρηματοδοτείται από το άρθρο XX 01 04/05 |ΣΥΝΟΛΟ | 1/3 | 1/3 |8.2.2. Περιγραφή των καθηκόντων που απορρέουν από τη δράσηΜεταξύ άλλων, εκπόνηση/διαπραγμάτευση μνημονίων συμφωνιών και συμφωνιών επιχορήγησης/δανειοδότησης, επαφές με αρχές και Διεθνείς Χρηματοδοτικούς Οργανισμούς, παρακολούθηση οικονομικών και διαρθρωτικών πολιτικών της δικαιούχου χώρας, διενέργεια αποστολών ελέγχου και κατάρτιση εκθέσεων για το προσωπικό της Επιτροπής, προετοιμασία των διαδικασιών της Επιτροπής σχετικά με τη διαχείριση της συνδρομής.8.2.3. Πηγές ανθρώπινων πόρων (κανονισμός υπηρεσιακής κατάστασης)X Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν( Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ (Ετήσιας Στρατηγικής Πολιτικής/Προσχεδίου Προϋπολογισμού) για το έτος n( Θέσεις που θα ζητηθούν στο πλαίσιο της επόμενης διαδικασίας ΕΣΠ/ΠΣΠ( Θέσεις προς αναδιάταξη με χρησιμοποίηση υφιστάμενων πόρων στη σχετική υπηρεσία (εσωτερική αναδιάταξη)( Θέσεις που απαιτούνται για το έτος ν αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους8.2.4. Άλλες διοικητικές δαπάνες περιλαμβανόμενες στο ποσό αναφοράς (XX 01 04/05 – Δαπάνες διοικητικής διαχείρισης)Εκατ. ευρώ (3 δεκαδικά ψηφία)Γραμμή προϋπολογισμού 01 03 02: Μακροοικονομική χρηματοδοτική συνδρομή | Έτος ν | Έτος ν+1 | Έτοςνν+2 | Έτος ν+3 | Έτος ν+4 | Έτος ν+5 και επόμενα | ΣΥΝΟΛΟ |Άλλη τεχνική και διοικητική βοήθεια |εσωτερική (intra muros) |εξωτερική (extra muros) 1) Επιχειρησιακή αξιολόγηση 2) Εκ των υστέρων αξιολόγηση | 0,050 | 0,250 |Σύνολο τεχνικής και διοικητικής βοήθειας | 0,050 | 0,250 |8.2.5. Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράςΕκατ. ευρώ (3 δεκαδικά ψηφία)Κατηγορία ανθρώπινων πόρων | Έτος ν | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 και επόμενα |Μόνιμοι και έκτακτοι υπάλληλοι (XX 01 01) | 0,030 | 0,030 |Προσωπικό που χρηματοδοτείται από το άρθρο XX 01 02 (επικουρικοί υπάλληλοι, END(=ΑΕΕ), συμβασιούχοι υπάλληλοι, κλπ.) (να αναφερθεί η γραμμή του προϋπολογισμού) |Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | 0,030 | 0,030 |Υπολογισμός– Μόνιμοι και έκτακτοι υπάλληλοι |Να γίνει παραπομπή στο σημείο 8.2.1, κατά περίπτωση |ΔΕΝ ΕΦΑΡΜΟΖΕΤΑΙ |Υπολογισμός– Προσωπικό που χρηματοδοτείται από το άρθρο XX 01 02 |Να γίνει παραπομπή στο σημείο 8.2.1, κατά περίπτωση |ΔΕΝ ΕΦΑΡΜΟΖΕΤΑΙ |8.2.6. Άλλες διοικητικές δαπάνες που δεν περιλαμβάνονται στο ποσό αναφοράς Εκατ. ευρώ (3 δεκαδικά ψηφία) |Έτος 2009 | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 και επόμενα | ΣΥΝΟΛΟ |XX 01 02 11 01 – Αποστολές | 0,020 | 0,010 | 0,030 |XX 01 02 11 02 – Συνεδριάσεις και διασκέψεις |XX 01 02 11 03 – Επιτροπές[16] |XX 01 02 11 04 – Μελέτες και παροχή συμβουλών |XX 01 02 11 05 – Συστήματα πληροφοριών |2 Σύνολο άλλων δαπανών διαχείρισης (XX 01 02 11) |3 Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) |Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) | 0,020 | 0,010 | 0,030 |Υπολογισμός - Άλλες διοικητικές δαπάνες μη περιλαμβανόμενες στο ποσό αναφοράς |Τρεις αποστολές προσωπικού για ένα/δύο άτομα |[1] Πιο πρόσφατα στοιχεία δείχνουν ότι η μείωση του ΑΕΠ είναι πιθανό να υπερβεί το 10% το 2009.[2] Άρθρο 5 του κανονισμού (ΕΚ, Ευρατόμ) αριθ. 480/2009 του Συμβουλίου, της 25ης Μαΐου 2009, για την ίδρυση Ταμείου εγγυήσεων για τις εξωτερικές δράσεις (Κωδικοποιημένη έκδοση). Η τροφοδότηση διατίθεται από την «τροφοδότηση του Ταμείου Εγγυήσεων» (γραμμή προϋπολογισμού 01 04 01 14).[3] ΕΕ C […], […], σ. […].[4] ΕΕ C […], […], σ. […].[5] ΕΕ L 248 της 16.9.2002 σ. 1. Κανονισμός όπως τροποποιήθηκε τελευταία από τον κανονισμό (ΕΚ, Ευρατόμ) αριθ. …. 1995/2006 (ΕΕ L 390 της 30.12.2006, σ. 1).[6] Κανονισμός (ΕΚ, Ευρατόμ) αριθ. 2342/2002 της Επιτροπής, ΕΕ L 357 της 31.12.2002, σ. 1.[7] Δαπάνες εκτός Κεφαλαίου xx 01 του σχετικού Τίτλου xx.[8] Προσχέδιο προϋπολογισμού 2010.[9] Δαπάνες εντός άρθρου xx 01 04 του Τίτλου xx.[10] Δαπάνες εντός κεφαλαίου xx 01 πλην των άρθρων xx 01 04 ή xx 01 05.[11] Βλ. σημεία 19 και 24 της διοργανικής συμφωνίας.[12] Οι δαπάνες του οποίου ΔΕΝ καλύπτονται από το ποσό αναφοράς.[13] Οι δαπάνες του οποίου ΔΕΝ καλύπτονται από το ποσό αναφοράς.[14] Οι δαπάνες του οποίου περιλαμβάνονται στο ποσό αναφοράς.[15] Να γίνει παραπομπή στο νομοθετικό δημοσιονομικό δελτίο που αφορά ειδικά τον (τους) εν λόγω εκτελεστικό (-ούς) οργανισμό (-ούς).[16] Προσδιορίστε τον τύπο επιτροπής και την ομάδα στην οποία ανήκει.